Қарағанды облысы, Нұра ауданы, Егінді ауылы,

Абдолла Асылбеков атындағы ЖББ мектебінің

қазақ тілі мен әдебиет пәнінің мұғалімі

Шакенова Жадыра Сериковна

**Отан үшін отқа түскен, кеудесін оққа тосқан....**

Әрине, тарихқа көз жіберу, өткенді еске алу, ерлікті айту, ескеру болашақ ұрпақтың санасынан өшірмеу, өткен күннің бодауы, бастары кеткен боз даланың боздақтары екеніні ұғындыру арқылы болшақ ұрпағымызды отанға деген рух –жігермен тәрбиелейміз. Сондай-ақ, ерлеріміздің әрбір ісі ұрпаққа үлгі болары хақ. Қандайда бір соғыстың өзіндік тарихи маңызы мен мәні бар. Барлығыда Отан үшін отқа күйіп, оққа ұшқандар, шыбын жанын шүберекке түйіп, кеудесін оққа тосқандар, халық үшін қасықтай қанын қиып, қас дұшпанын ойсырата жеңгендер, еліне жеңіс алып беріп, туған жеріне, отбасына орала алмай, бір уыс топырақ бұйырмай қан майданда қаза тапқандар. Соның жемісі бүгінгі жас ұрпақтың басына келіп орнаған баянды өмір мен бақытты заман. Біз ендеше бабалар рухына тағзым етіп, ерлігіне бас иіп, қадіріне жетіп, қасиетін біліп өту біздің парызымыз! Ал кейінгі ұрпақ жадына сіңіру, тарихты айтып отыру, дәріптеу біздің міндетіміз. Соғыстың шалмаған жалыны, шарпымаған жері жоқ, тәнді жарақаттап, жанды күйдіріп, көкіректі соғыс отының ашщы жалыны мен түтініне тұншықтырды.

Ия, Ұлы Отан соғысы жылдары, сол кездегі кеңес үкіметінің ержүрек халқының отанын қорғау үшін қосқан үлесінің өлшеусіз екенін білдіретін жылдар.

*Соғыс деген қайдан шықты?!*

*Авторы кім алғашқы?*

*Есіл адам есі кетіп, оған несін жармасты,*

*Бүкіл адам тарихының бетін неге қан басты?!*

Бұл жырларды халқымыздың ақиық ақыны Мұқағали атамыз жырлап жазған еді. Сол сұм соғысқа да мінекей 77 жыл болыпты. Тарихта қалған ізі мен соғыстың жанға салған жарасы әлі күнге дейін тарқаған жоқ.

1941-1945 жылдары осы бір сұм соғыс ел есінен кетпейді. Фашистерге қарсы соғыста бүкіл Совет үкіметі халқы «Бір жеңнен қол, бір жағадан бас шығара отырып, ұлы күшті біріктіре, тізе қоса, тірлік жасап, ұлы империя күшіне, соққысына төтеп беріп ұлы Отанды қорғады.

Өмір тоқтаусыз өз қалыбымен сырғып өтіп білінбей бара жатыр. Өткен уақытта белгі жоқ дейді, неге жоқ болсын, тарихын тасқа басып жазғандай, талай белгісіз өткен күннің белгілері сұм-сұрапыл соғыстар емес пе? Дүние жүзін дүр сілкіндірген сұрапыл соғыста Қазақстандықтарда шет қалған жоқ. Талай атқа мінер азаматтарымыз бен нәзік жанды аруларымыз қан майданға аттандап, аттанып жатты...

*-Ол ертең аттанады.  
Жарты Ай тұр шар аспанда - тозған таға,*

*Үскірік үрлей ме әлде қозғалта ма?!  
Әжем жүр туған жердің топырағын,  
Тұмар ғып тігіп жатыр бөз қалтаға.*

-деп ауыр күрсініспен қалам тербеген Мұқағали атамыз соғысқа кеткен ердің қайта келеріне күмәнмен қараған, күдікпен күбірлегені, анасының бір уыс топырақты бөз қалтаға түйіп беріп, орала алмасаңда туған жер топырағы қалтаңда дегенінен соғыстың қаншалқты қиын екенін білуге болады. Асыл азаматтырымыз ақ мылтық асынып, алдынғы шепте, қан майданда, қақтығыс ортасында болды. Ал аналарымыз балаларына қарап, ауыл тірлігімен, алдынғы шепке тұрмыстық бұйымдар әзірлеумен үлкен кісілерге қараумен қатар, әскерлерге киім-кешек, азық-түлік дайындап, жеңіс күндерін бір табан жақындата түскілері келді. Сондай-ақ, тың игеру жұмыстарында аңызда жүрген тыл ардагерлеріміз де аз болмады, басқа түскен бәлекет сұм соғыс ешкімді де аямады. Небір мықтылар қан майданда мерт болды. Отан үшін оққа ұшты, отбасына, жылы ұясына қайрыла алмады. Ұлды күткен қарт ана, азаматын күткен асыл жар, әкесін туада көрмеген бала жетім болып қала берді. Сол майдандағы соғыста қаракөз қыздарымыздың ерлігі де бір төбе. Нәзік жанды аруларымыз қиындық пен азапқа қарамай ерлермен қатар майданда халқы үшін қызымет етті.

**Қазақтың батыр қыздарының бірі — Хиуаз Доспанова.**Қазақтың тұңғыш əскери ұшқыш қызы 300-ден астам рет ұрысқа шығып, фашистердің əскери нысандарын əлденеше рет талқандаған. 2004 жылы Хиуаз Доспановаға ең жоғарғы «Халық қаһарманы» атағын берді. Хиуаз апамыз тəуелсіз елдің тұңғыш қаһарман қызы болды. Аты аңызға айналған бейбіт болашақты құру үшін қан майданды кешіп өткен, ата-анадан ерте айрлсада, өмірдің одан қиын соққысына төтеп беруге бел буған, жастығында алапат соғыстың ортасында қиған "Шығыстың қос жұлдызының" бірі Мәншүк Мәметова апамыз. Пулеменнің оғы біткенше жауды ойсырата жеңді. Бірақ «Отан үшін, әкем үшін...» деп жас жанын қиды, дегенмен артында өшпестей болып аты қалды. «Қаптаған қалың жаудан тайсалмаған мен көрдім пилоткалы қазақ қызын»-демекші қазқатың қайсар, ержүрек қыздары көп болды. Мәселен, Әлия Молдағұлова, Мүслима Қожахметова, Мәлика Тоқтамышова, Роза Момынова сынды қарауылды қалт жібермейтін мерген қыздарымыз халық үшін қыршын жандарын қиды.

Белгілі ағылшын тарихшысы Александр Верт өзінің «Ресей 1941-1945 жылдардағы соғыста» деген кітабында: «Қызыл Армияның табанды солдаттарының бірі қазақтар болды, тұтас алғанда қазақтар бүкіл соғыс бойында өздерін жақсы жағынан таныта білді. Тіпті Сталинградтың өзінде ең өжет солдаттар қатарында қазақтар тұрды», - дегенді айтады. Ендеше сол бір қажымас қайрат иесі,тарихынан бабалары батыр болған, ерлігі елге айтар дастан болған, сөздері сап алтындай асыл болған, соғысты жәй суреттеуші емес, қан майдандағы ұрысты көзбен көріп,болып жатқан нақты оқиғаны қаламмен емес, тарихта бұрмалауға келмейтін шындықтың қанын тамызып жазған батырымыздың бірі әрі бірегейі аты алтын әріптермен таңбаланатын, қазақтан шыққан қас батырымыз Бауыржан Момышұлының батырлығы мен батылдығы, «Отан үшін отқа түс, күймейсің» деген рух пен жігерге толы нақыл, нақты айтқан сөзедері әлі күнге дейін жаңғырып, айтылып өз орнын жоғалтқан жоқ.

Ұрпаққа айтқан соңғы өсиеттерінің бірінде: «Ей, бүгінгі жас қауым, бейтаныс арғы ұрпақ! Әр әке: «балам бақытты болса екен, үрім-бұтағым үзілмесе екен, өшпесе екен» деп тілейді. Бір ғасырда бір Наполеон, екі жүз жылда есуас Гитлер тумай қоймас. Ондай жауыздардан елді, жерді сақтап қалу – сенің борышың алғы ұрпақ. Ей, жүз жылдан кейінгі, мың жылдың ар-жағындағы үрім-бұтақ, жұрағат, жас ұрпақ! Естисің бе менің үнімді, жете ме саған менің дауысым?! Жетсе, бүгінгі баламыздан бастап, көпұлтты отанымыздың барлық болашақ ұрпақтарына айтар екі ауыз сөзім бар, ол «Отанды сүйіңдер, оны қорғаңдар, оған қызмет етіңдер»- деген еді. Қандай жағыдай болмасын Отанды қорғау, сатпау керектігін баса дәріптеп айтады. Әлемді елең еткізген, Берлиндегі Рейхстагтың фронтына жеңістің туын желбіреткен Рахымжан Қошқарбаев атамыздың ерлігі ұмытылмақ емес. Одан өзге бір қолға қару, бір қолға қалам ұстаған, ұлтшыл ақындарымызда аз болмады. Жан дүниесін отаншылдық рух пен жігер билеген өр ақындарымыз отты өлең шығармалары арқылы Отанға деген сүйіспеншілігін көрсетті. Өмір ағысы қарап тұрсаңыз, дегенмен өшпес өмірдің ұшқындары отанымыз орнына орныққанда, жау беті қайтып, ел азат болғанда, артта қалған ұрпақ, көктемгі бәйшешектей қаулап қайта бүр жарды.

Өмір кейде ашщы, тартар тауқыметің көп, татар дәмің кермек болса да, болашақтан күдер үзбеу керек екен.

9-мамыр жеңіс күні. Өткен бабалар рухына бас иетін, тағзым ететін күн. Біз бейбіт өміріміз үшін шүкірлік етіп, қан мен тердің арқасында келген ұлан байтақ даланы қорғау мен қатар, басты міндетіміз келешек ұрпақты отан сүйгіштікке тәрбиелеуіміз керек. Қазақта «Ат тұяғын тай басар» - деген аталы сөзге жүгінсек, қазіргі таңда сол ата-бабаларымыздың рухын көтеріп, ұрпақтар ұлы даңқын асырып, тарихын ақтарып, мынау жаһанданған жақсы заманда елімізді бүкіл әлемге танытып күн өткен сайын дамып келеді. Біз осындай байтақ, дархан елде тұратынымызды мақтаныш етуіміз керек. Бүкіл адамзат баласының басына соғыс деген сұм нәрсе келмесе, бесіктегі бала жыламаса, бірлігіміз артып, берекеміз нығайып, бейбіт өмірде өркендей берсек! Ия, Алла тағала, сол бейбітшіліктен айра көрме. Соңында «Ер етігімен су кешкен, ат ауыздығымен су ішкен» сұм соғыс жылдарында өткен ұлылардың ұлылығын бағалайық, ерлігі мен ерен еңбегін ескерейік, иә, «Ерлікті жасамаудан, бағаламау әлде-қайда қауіпті» –деп Мұхтар Шаханов жырлағандай, еліміздің елеулі ерлерін есімізден шығармай, еңбегін бағалауымыз керек.